---
# System prepended metadata

title: 'ミ★ Oppimispäiväkirja-blogi -- Laura Lautamo ★彡 --- [kurssille ''Johdanto digitaaliseen liiketoimintaan LTD7018, 5 op, syksy 2019'']'

---

# ミ★ Oppimispäiväkirja-blogi -- Laura Lautamo ★彡 --- [kurssille 'Johdanto digitaaliseen liiketoimintaan LTD7018, 5 op, syksy 2019']

---

> **Tämä on y.m. korkeakoulukurssiin liittyvä henkilökohtainen, blogimuotoinen oppimispäiväkirja. Kurssin osasuorituksena sen arviointiin vaikuttavat:**

*Blogia on päivitetty annetuista teemoista ja osa tehtävistä tehty. (0-1)
*Blogia on päivitetty jokaisen teeman osalta tehtävien ja annettujen kysymysten pohjalta. (1-2)
*Blogia on päivitetty jokaisen teeman osalta. Kaikki tehtävät on tehty ja teemoja on pohdittu laajasti. (3-4)
*Blogia on päivitetty jokaisen teeman osalta. Kaikki tehtävät on tehty ja teemoja on pohdittu laajasti. Mukana on esimerkkejä teemoihin liittyvästä itse etsitystä lisätiedosta (esim. ajankohtaiset uutiset, artikkelit, omakohtaiset kokemukset, asiantuntijahaastattelut, kirjallisuuslähteet...) (4-5)
*Arvioon 4-5 vaaditaan myös aikataulujen noudattaminen. Yllättävistä esteistä kannattaa ilmoittaa opettajalle mahdollisimman pian.

---
## 4.9. Blogi on perustettu ja julkaistu [HackMD.io](https://hackmd.io) -palveluun. Linkki palautettu Moodleen.
---
## 27.9. T1. Mitä myyntiin verkkoon?

> 'Luettele vähintään 3 erilaista liiketoimintaideaa, verkkokauppaa tai verkossa myytävää artikkelia. Koeta keksiä jotain tutusta poikkeavaa ja erilaista: se voi löytyä myös kohderyhmän kautta tai erikoisartikkeleista. Perustele muutamalla virkkeellä jokainen ideasi.'

- Cosplayta eli pukuilua sekä larppaamista eli live action roleplay:tä harrastaville pukujen itse tekemiseen liittyviä ompelu- ja käsityötarvikkeita ja/tai tilaustyönä tehtyjä pukuja tai niiden osia. Perustelu: Asiakkaiden tarpeet ovat hyvin yksilöllisiä eikä haluttua harrastukseen liittyvää tuotetta (puku) yleensä ole paikallisissa kivijalkaliikkeissä tai yleensäkään mistään ns. bulkkituotteena saatavilla. Verkkokauppa tarjoaa valtakunnallista saatavuutta ja tarvittaessa tilaustyö-joustavuutta.
- Revontulien fanittajille taitavan kokeneen valokuvaajan originelleista, sosiaalisessa mediassa suosituksi jo todetuista otoksista erilaisia tilauksen mukaisia painotuotteita. Perustelu: Valokuvaajan tuotteet korkealaatuisina tuotteina muutenkin kuin digiversioina kaupallisesti saataville. Revontulien ihailijolle, Lapin luonnon ystäville, tähtiharrastajille, mystikoille, sisustajille ym. suunnatut tuotteet. Revontulien kuvaaminen on teknisesti ollut haastavaa vielä viime vuosiin saakka, edelleen taitolaji mutta nykyiset digitaaliset kuvauslaitteet antavat jo mahdollisuuden silmiähiveleviin tuloksiin. Kuvaajan oma intohimo revontulibongaukseen ja -valokuvaukseen on huippuluokkaa. Kesäkaudella luonnollisesti uusien kuvien "metsästyksessä" on tauko.
- Lemmikkieläinten omistajille tarjotaan piirrettyjä tai maalattuja muotokuvia tärkeistä ja rakkaista lemmikeistään. Erityisesti koirat, mutta yhtä lailla muutkin eläimet. Piirtäjä on ehtinyt saada mainetta ja kehuja sosiaalisen median, esim. facebookin kautta työnjäljestään. Verkkokaupassa myynnissä myös esim. taiteilijan geneerisiä metsäneläin-tyynykuoseja ja muuta painotuotteeksi jalostettua sisustustavaraa ja postikortteja.


## T2. Pohdintatehtävä oppimisblogiin

> 'Pohdintatehtävä sinulle, joka olet tutustunut tietojenkäsittelyn koulutuksessa liiketoimintasuunnitelmaan ICT-liiketoiminta ja yrittäjyys-opintojaksolla tai sinulla on muualta tietoa/kokemusta liiketoimitasuunnitelmasta.
> 
> Kertaa, mikä on liiketoimintasuunnitelma. Sinulla on kokemusta liiketoimintasuunnitelman laatimisesta. Mainitse kolme asiaa, jotka ovat mielestäsi olennaiset, kun lähdetään suunnittelemaan yritykselle sähköistä kauppaa? Perustele valintasi.'

**- Mieti, miten erotut.**
On pohdittava tarkkaan, **mitä halutaan myydä** ja **kenelle**. 

Onko tuote itsessään jollakin aspektilla ainutlaatuinen vai erottaudutaanko sen sähköisessä kaupassa asiakaspalvelun laadulla? Tai mahdollisesti hinnalla? Kannattaa valita myytäväksi tuote, jonka tutkimiseen, testaamiseen ja myymiseen myyjällä itsellään riittää asiantuntemusta, harrastuneisuutta ja intohimoa. Lisäksi koska olemassaolevia, isoja verkkokauppoja vastaan on äärimmäisen vaikeaa kilpailla massatuotettujen tuotteiden, esimerkiksi merkkielektroniikan ja -vaatteiden kanssa, niin aloittelevan verkkokauppiaan kannattaakin sen sijaan erikoistua johonkin spesiaalimpaan. Tärkeimpiä asioita on tietysti, että tuotteen **kohderyhmä todella tuntee tarvitsevansa sitä**. Ilman kunnollista erottautumista kilpailijoista ja lisäarvoa asiakkaalle tuotteella ei tule olemaan hääppöistä myyntiä, vaikka verkkokaupan tekninen toteutus olisi kuinka komea ja toimiva.

**- Tee markkinatutkimus.**
Kun tiedetään, mitä fiilis- ja osaamispohjalta ja asiakkaiden tarpeita ajatellen tuotteena vakaasti haluttaisiin myydä, on hyvä tietää **mikä on tämänhetkinen kilpailu-, saatavuus-, kysyntä- ja hintatilanne markkinoilla vastaavien tuotteiden osalta**. Selvitetään esimerkiksi, onko vastaavia tuotteita myynnissä tunnetuissa sähköisissä kauppapaikoisssa, kuten Amazonissa ja Ebayssa. Testataan kilpailijoiden verkkokauppoja ja mietitään ns. "benchmark"-ajatuksella, mitä omassa verkkokaupassa voisi tehdä paremmin. Hakusanaoptimointia varten tutkitaan Google Trendsistä, millä hakusanoilla, kuinka paljon ja milloin ihmiset hakevat aihepiiristä tietoa. Myös tuotteeseen liittyvän alan Facebook-ryhmien keskustelua seuraamalla saadaan helposti vihjeitä siitä, mikä ihmisiä mahdollisesti kaupallisesti kiinnostaa.
Sitäkin kannattaa jo perustusvaiheessa selvitellä, voisiko omalla tuotteella olla kansainvälistä kysyntää, sillä verkkokauppa olisi lähtökohtaisesti yhtä hyvin ulkomaisillekin asiakkaille myyntiin sopiva kanava.

**- Varaudu kivijalkaliikettä suurempaan myyntivolyymiin.**
Jos tuotteen kivijalkakaupassa olisi vaikkapa noin sata ostajaa viikossa, voi onnistuneesti perustetussa ja ylläpidetyssä, houkuttelevassa ja kilpailukykyisessä verkkokaupassa asiakasvirta ja myyntitahti olla paljon kovempikin. Eli miten käytännössä vastataan haasteeseen silloin, kun saadaankin verkon kautta tilauksia yhtäkkiä viisisataa? Tätä on syytä miettiä liiketoimintasuunnitelmassa jo etukäteen.

Verkkokaupan sisäisten prosessien hiominen sujuvaksi on onnistumisen, asiakaslupausten ja liiketoiminnan hyvän maineen ylläpitämisen kannalta erittäin tärkeää. Tärkeimmät sisäiset prosessit ovat asiakaspalvelu, logistiikka, maksuliikenne, tuotetietojen hallinta sekä markkinointi ja analytiikka.

*+Lisätietoina etsitty ja luettu linkit:
https://www.perustamo.com/verkkokauppa/mita-myyda-verkkokaupassa/
https://www.yrittajat.fi/uutiset/570966-muista-nama-10-asiaa-kun-perustat-verkkokaupan#2b2addee*

---
## 28.9. Case-työn aihe

> 'Case-työssä tulee suunnitella verkkokaupan toimintaa ja käsitellä jokaista teemaa joka kurssilla käydään.'
>
Valitsen edellä esitellyistä aiheista jatkokehittelyyn aiheen
## > Revontuli -valokuvaukseen perustuva erilaisten valokuva-, paino- ja sisustustuotteiden verkkokauppa. <
> 
### Liiketoimintamalli, miksi verkkokauppa (alustavat perustelut):
**-Mitä verkkokauppa myy?**
Revontuli -valokuvaukseen perustuvia, erilaisia tilauksenmukaisia valokuva-, paino- ja sisustustuotteita. Esim. sisustusjulisteet ja canvas-taulut, maisematapetit, mukit, t-paidat, jääkaappimagneetit, palapelit, kalenterit, postikortit.

**-Mitä palveluita tarjoaa?**
Tilauksesta valittavia laadukkaita kuva-aiheita käytettäväksi erilaisissa tilauksenmukaisissa tuotteissa, oman sopimusvalokuvaajan/-kuvaajien laajentuvasta kuvapoolista.

**-Millainen on kohderyhmä?**
Revontulien ihailijolle, Lapin luonnon ystäville, tähtiharrastajille, mystikoille, sisustajille ym. suunnatut tuotteet.

**-Miksi tällainen yritys ja miksi juuri verkkokauppa?**
Revontulien fanittajille taitavan kokeneen valokuvaajan originelleista, sosiaalisessa mediassa suosituksi jo todetuista otoksista erilaisia tilauksen mukaisia painotuotteita. Verkkokaupan kautta valokuvaajan ottamat suositut kuvat saadaan korkealaatuisina tuotteina muutenkin kuin vain digikuvina kaupallisesti ja laajasti saataville (ja tietenkin tätä kautta rahallista korvausta alkuperäiselle valokuvaajalle). Revontulien kuvaaminen on teknisesti ollut haastavaa vielä viime vuosiin saakka, mutta nykyiset digitaaliset kuvauslaitteet antavat jo mahdollisuuden silmiähiveleviin tuloksiin. Kuvaajan oma intohimo, kokemuspohja ja ammattitaito revontulibongaukseen ja -valokuvaukseen on huippuluokkaa.

**-Mitä etua verkossa toimimisesta on tässä tapauksessa?**
Asiakkaat voivat tilata tuotteet juuri valitsemallaan lempikuvalla, ne ovat koko valtakuntaan verkkokaupan kautta saatavilla ja potentiaali jopa ulkomaisiinkiin tilaaja-asiakkaisiin tätä kautta on, kuten voisivat olla suuresti revontulia perinteisesti ihailevat japanilaiset.

**-Ketkä ovat mahdollisia kilpailijoita?**
Joitakin kotimaisia/suomenkielisiä verkkokauppoja Google-haulla löytyy, jotka tarjoavat vähintään osana valikoimaansa vastaavanlaisia tuotteita revontuli-aiheisilla kuvilla, kuten eräässä kaupassa julisteita/valokuvia ja toisessa maisematapetteja. Valinnanvara kuvissa ei kuitenkaan välttämättä ole näissä yhtä laaja tai laadukas, tai materiaalit varmasti allergiavapaita, mietittyjä ja laadukkaita tai kuvat juuri niitä, joihin asiakas mahdollisesti on ensin esimerkiksi sosiaalisen median näkyvyyden kautta ihastunut.

Lähin kilpailija saattaisi olla tuote- ja kuvavalikoiman laajuudeltaan, sekä kotimaisena yrityksenä, [Northern Art Photos](https://www.artphotos.fi/fi/) (joka ei kuitenkaan keskity vain revontuliin, vaan muihinkin luontoaiheisiin).
“Toteutamme asiakkaan visiot parhaimmalla mahdollisella tavalla valokuvauksessa ja tuotteiden valmistuksessa. Pystymme valmistamaan lähes kaikki tuotteet mittatilaustyönä. Kauttamme saa myös paljon muitakin tuotteita, joten kysy rohkeasti lisää.”

Toinen ruotsalaisperusteinen, mutta suomenkielinen erikoiskauppa, josta revontuliaihe löytyy, ja joka tarjoaa verkkokaupastaan 'Mittatilaustyönä tehdyt tapetit ja taulut', on [Photowall](https://www.photowall.fi/valokuvatapetti/luonto/luonnonilmiot/revontuli).

"Photowallin tarina:
Ajatus Photowallista syntyi vuonna 2006, kun Niklas ja Charlie Johansson olivat huomanneet, että persoonallisen seinätaiteen tarjonta oli varsin rajallinen. Veljeksillä oli tekninen tausta ja valtava kiinnostus designia kohtaan, joten he päättivät kokeilla jotakin uutta: tapettien painamista digitaalisesti. Veljeksillä ei ollut lainkaan kokemusta painoalasta, kun he ostivat ensimmäisen painokoneensa vuonna 2006. Siitä Photowall kuitenkin sai alkunsa. Yrityksen liikeidea perustui laatuun, luovaan designiin ja räätälöityihin tuotteisiin. Nykyään Photowall on vakiinnuttanut toimintansa, ja meillä on oma tehdas ja toimisto Tukholman Skarpnäckissa. Kuten yrityksen alkutaipaleellakin, meitä ajaa edelleen eteenpäin halu luoda ja testata jatkuvasti uusia ideoita." (https://www.photowall.fi/meista)

Haulla löytyneitä muita osittain vastaavia verkkokauppoja:

Julisteet, valokuvatapetit ja canvas-, akustiikka- tai lasitaulut
https://www.europosters.fi/revontulet/
https://www.finnishartshop.fi/product/437/canvas-sisustustaulu-iglu-ja-revontulet-313

---
## TP29 (2.9. poissa olleet)

> Tehtävänäsi on pohtia, mitä etuja sähköisestä kaupasta on
> 
> -Yrittäjälle
> -Kuluttajalle
> Luentokalvoissa näitä asioita on listattu. Sinun tulisi keksiä, mitä muita hyötyjä voisi olla. Mikäli ei mitään uusia ajatuksia tule mieleen, kerro, mitä mieltä olet listatuista asioista. Lisäksi pohdi kolme asiaa, mitkä voivat olla haitaksi molemmille.
> 
**Vastaus:**

---
## TP39 (3.9. poissa olleet)

> Kerro jokin verkkokauppakokemuksesi. Se voi olla joko onnistunut tai epäonnistunut kokemus. Mikäli et ole koskaan ostanut mitään verkon välityksellä, kerro perusteluja, miksi et tai mitä mieltä olet verkkokaupasta.
> 
**Vastaus:**


